**Finnchat Oy** on Jyväskylästä lähtöisin oleva yritys, joka toteuttaa asiakkailleen chat-palveluita, joihin kuuluu asiakaspalvelu, chatissa tarvittavat ohjelmistot sekä chat-palvelun optimoinnin. Sen asiakkaina on erityisesti verkkokauppaa tekevät yritykset, jotka haluavat asiakaspalvelijoita palvelemaan asiakkaita henkilökohtaisesti verkkokauppasivun alakulmassa olevassa chatissa. Chatteja käytetään myös muilla verkkosivustoilla.

Historia
--------

Roope Rämänen ja Tiina Lindroos ovat Finnchatin liikeidean takana, tiimiin liittyi nopeasti myös Samir Abbassi. Kolmikkoa yhdistää Jyväskylän ammattikorkeakoulussa suoritettu tradenomin tutkinto. He hieroivat yritysideaansa Jyväskylän Protomossa ja yritys perustettiin vuonna 2012. Yritysidea syntyi, kun Rämänen ja Lindroos pyörittivät koiran ruokaan ja tarvikkeisiin keskittynyttä koiralle.fi-verkkokauppaa. He testasivat, miten asiantuntevan myyjän lisääminen verkkosivulle chatin avulla vaikuttaisi myyntiin. Yritys oli ensimmäinen, joka tarjosi suomalaisille yrityksille chat-myyntipalveluita ja alansa ensimmäinen myös Pohjoismaissa. Yrityksen ensimmäisiä asiakkaita olivat Musta Pörssi, Kesko, Sokos, Prisma ja Elisa 

Vuonna 2013 yritys työllisti 18 henkilöä.

Vuonna 2014 Finnchat avasi toimipisteen Berliiniin, sillä Finnchat oli arvioinut, että sillä olisi liikaa kilpailua englanninkielisellä markkina-alueella, mutta saksankielinen markkina-alue olisi moninaisuudessaan valtava, siellä myydään Suomessa myytävien perinteisten verkkokauppatuotteiden lisäksi myös vakuutuksia, matkoja, rahoitustuotteita ja b-to-b-myyntiä. Läpilyönti kesti paljon kauemmin, kuin yrityksessä ajateltiin, onnistumisia alkoi tulla vasta noin vuoden jälkeen. Vaikeimmaksi osoittautui oikean tiimin rekrytointi. Yrityksen liikevaihto oli 1,38 miljoonaa euroa ja nettotulos 44 000 euroa.

Vuonna 2015 yritys työllisti 57 henkilöä ja sen liikevaihto oli 1,9 miljoonaa euroa. Finnchat keräsi lähipiirin yksityissijoittajilta 230 000 euron rahoituksen. Rahoituskierroksen myötä Finnchatin osakkaiksi tulivat muun muassa Paytrailin perustajat Lennu Keinänen ja Niko Lehtonen, Accelerandon Jussi Heinilä ja Spinno-kiihdyttämön Tuomas Maisala. 

Vuonna 2016 yritys alkoi tarjota chattipalvelun optimointiin liittyvää teknologiaa ilman chat-asiakaspalvelijoita. Yrityksellä oli keväällä 2016 60 työntekijää Jyväskylässä ja 7 Berliinissä.

Tuotteet
--------

Finnchat tarjoaa asiakkailleen sekä chat-asiakaspalvelijoita että chat-palvelun teknologisen ratkaisun, jonka voi ostaa myös ilman asiakaspalvelijoita. Chat-asiakaspalvelijat tuntevat asiakkaan verkkokaupan tuotteet ja osaavat siksi auttaa asiakasta ostamisessa kartoittamalla tarpeita, etsimällä asiakkaalle sopivia tuotteita ja lisävarusteita ja vastaamalla asiakkaiden kysymyksiin. Asiakaspalvelijana toimiva kosmetologi saattaa esimerkiksi tuoksutella hajuvettä, jos asiakas pyytää siitä arvostelua. Esimerkiksi Hong Kongin kalastusverkkokaupassa toimii asiakaspalvelija, joka kalastaa itse yli 150 vuorokautta vuodessa ja Mustan Pörssin verkkokaupassa oli kodin elektroniikkaan ja tietotekniikkaan erikoistunut tiimi.

Finnchat tekee yhteistyötä chatti-alustoja tarjoavien yritysten kanssa. Zef:n, nykyään Elisa Chatin, ja Giosgin tarjoamista teknologioista valitaan asiakkaan tarpeisiin parhaiten sopiva. Niiden päälle lisätään Finnchatin luoma analytiikkateknologia, joka mahdollistaa ennaltamääritellyt keskustelunavaukset niille verkkokävijöille, jotka todennäköisimmin niistä hyötyvät.

Myyjälle näytetään esimerkiksi asiakkaan IP-osoite, sijainti sekä kuinka kauan asiakas on milläkin verkkokaupan sivulla viipynyt. Kun asiakas kysyy jostakin tietystä tuotteesta, myyjä näkee millä sivulla hän on, ja tietää heti, mistä tuotteesta on kyse. Palveluissa jatkuvasti häiriköivät joutuvat määräajaksi mustalle listalle, joka estää uudet keskustelut asiakaspalvelijoiden kanssa. Palvelun tarjoaman analytiikan avulla myös Finnchatin asiakkaat näkevät myyjien vaikutuksen myyntiin ja asiakastyytyväisyyteen numeerisesti analysoituna.

Asiakkaat
---------

Finnchatin asiakkaita ovat (tai ovat olleet) esimerkiksi Hong Kong, Kesko, Ruka, Sotka, S-ryhmä, Vantaan Energia ja Vattenfall.

Tuotekehitys
------------

Vuoteen 2015 mennessä Finnchat oli saanut julkista rahoitusta Ely-keskukselta, Finnveralta ja Tekesin Nuoret innovatiiviset yritykset -rahoitusohjelma (NIY):stä yhteensä noin 600 000 euroa. Myynnin ulkoistuspalveluiden tarjoajien haasteena on henkilökunnan vaihtuvuus. Finnchat ratkaisi tämän pelillistämällä tuotantojärjestelmänsä, jotta työntekijät voivat seurata suoritustaan ja tuloksiaan reaaliajassa.

Palkinnot
---------

Finnchat Oy:n toimitusjohtaja Roope Rämänen sai Keski-Suomen Vuoden nuori yrittäjä 2016 –palkinnon.

Lähteet
-------

1. 1 2 3 4  Finnchat Oy Kauppalehti. Viitattu 02.07.2020.
2. ↑  Finnchat.com Finnchat. Viitattu 11.10.2016.
3. 1 2  Saksaan ei voi mennä tekemään bisnestä kylmiltään – kolme yrittäjää kertoo  5.2.2015. Helsingin Sanomat. Viitattu 27.09.2016.
4. 1 2 3 4 5 6  Roope Rämänen Vuoden nuori yrittäjä -kilpailun finaalissa  3.5.2016. Keski-Suomen Yrittäjät.  Arkistoitu 21.10.2016. Viitattu 27.09.2016.
5. 1 2 3  Chat-myyjä saattaa säikäyttää verkkoshoppailijan  17.10.2013. Yle. Viitattu 27.09.2016.
6. ↑  Finnchat Jyväskylän Yritystehdas. Viitattu 27.09.2016.
7. 1 2 3  Myyjien myyjä  toukokuu 2016. Nuoret Yrittäjät.  Arkistoitu 11.10.2016. Viitattu 27.09.2016.
8. 1 2 3 4 5  Chat-myyjä kasvoi nopeasti nollasta miljoonaan  3.9.2015. Kauppalehti. Viitattu 27.09.2016.
9. 1 2  Finnchat Oy - Menestysreseptinä oivallus ja oikein ajoitettu tuki  10.9.2015. Ely-keskus.  Arkistoitu 10.9.2017. Viitattu 27.09.2016.
10. 1 2 3 4  Verkkokaupan asiakaspalvelu kasvattaa Finnchattia  9.2.2015. Talouselämä. Viitattu 27.09.2016.
11. 1 2 3  Palvelevilla livechattaajilla voittoon – Roope Rämänen Keski-Suomen Vuoden nuori yrittäjä 2016  20.4.2016. Yle. Viitattu 27.09.2016.
12. ↑  Elisa ostaa Livezhat® -liiketoiminnan ZEF Oy:ltä  20.11.2015. Zef.  Arkistoitu 11.10.2016. Viitattu 11.10.2016.
13. ↑  Verkkokaupan myyntityötä asiakkaan ehdoilla  03/2015. Finnchat.  Arkistoitu 24.12.2015. Viitattu 11.10.2016.
14. ↑  Chat-myyjä auttaa verkkoshoppailijaa  16.11.2013. Yle Kuningaskulttaja. Viitattu 27.09.2016.
15. ↑  Chattaaja ostaa herkästi  29.6.2014. Markkinointi & Mainonta. Viitattu 27.09.2016.
16. ↑  Miksi Finnchat Finnchat. Viitattu 11.10.2016. [vanhentunut linkki]

Aiheesta muualla
----------------

* Yrityksen kotisivut